รายงานการประชุมสภาองค์การบริหารส่วนตำบลประทาย

สมัยสามัญ สมัยที่ ๓ ครั้งที่ ๒ ประจำปี ๒๕๖4

วันศุกร์ที่ ๑3 สิงหาคม ๒๕๖4

ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายบุญช่วย ลุ่มนอก | ส.อบต.หมู่ ๑๖ | บุญช่วย ลุ่มนอก |  |
| ๒. | นายพุฒ ภูคำศักดิ์ | ส.อบต.หมู่ ๙ | พุฒ ภูคำศักดิ์ |  |
| ๓. | นายภมรทัศน์ นิติโสภณทัศน์ | ส.อบต.หมู่ ๑๔ | ภมรทัศน์ นิติโสภณทัศน์ |  |
| ๔. | นางเนี้ยม ประสิทธิ์สุวรรณ | ส.อบต.หมู่ ๘ | เนี้ยม ประสิทธิ์สุวรรณ |  |
| ๕. | นายทองใบ ศิริมนตรี | ส.อบต.หมู่ ๑๒ | ทองใบ ศิริมนตรี |  |
| ๖. | นายไพรัตน์ เสริมนอก | ส.อบต.หมู่ ๕ | ไพรัตน์ เสริมนอก |  |
| ๗. | นางสมจิต พังไธสง | ส.อบต.หมู่ ๓ | สมจิต พังไธสง |  |
| ๘. | นายบุญพงษ์ ฝาไธสง | ส.อบต.หมู่ ๔ | บุญพงษ์ ฝาไธสง |  |
| ๙. | นายสมบูรณ์ ทางไธสง | ส.อบต.หมู่ ๓ | สมบูรณ์ ทางไธสง |  |
| ๑๐. | นายอุดม เบียดนอก | ส.อบต.หมู่ ๙ | อุดม เบียดนอก |  |
| ๑๑. | นายพิชิต สมน้อย | ส.อบต.หมู่ ๑๐ | พิชิต สมน้อย |  |
| ๑๒. | นายธวัชชัย นาหนองขาม | ส.อบต.หมู่ ๑๑ | ธวัชชัย นาหนองขาม |  |
| ๑๓. | นายศักดิ์ดา มีกรอบทอง | ส.อบต.หมู่ ๕ | ศักดิ์ดา มีกรอบทอง |  |
| ๑๔. | นายสุวรรณ มะปะโท | ส.อบต.หมู่ ๑๑ | สุวรรณ มะปะโท |  |
| ๑๕. | นายธีรภัทร์ คำสิงห์นอก | ส.อบต.หมู่ ๖ | ธีรภัทร์ คำสิงห์นอก |  |
| ๑๖. | นายธนาคม สียางนอก | ประธานสภาฯ | ธนาคม สียางนอก |  |
| ๑๗. | นายมนตรี ชัยลิ้นฟ้า | ส.อบต.หมู่ ๑๒ | มนตรี ชัยลิ้นฟ้า |  |
| ๑๘. | นางสุดาวัน พลดงนอก | รองประธานสภา | สุดาวัน พลดงนอก |  |
| ๑๙. | นายอนุรักษ์ นาหนองขาม | ส.อบต.หมู่ ๑๐ | อนุรักษ์ นาหนองขาม |  |
| ๒๐. | น.ส.ศรีเสาวลักษณ์ เย็นวัฒนา | เลขานุการสภาฯ | ศรีเสาวลักษณ์ เย็นวัฒนา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายบุญช่วย พลศรี | รองนายก อบต. | บุญช่วย พลศรี |  |
| ๔. | นางนภา ฉาไธสง | ผอ.กองคลัง | นภา ฉาไธสง |  |
| ๕. | นางทองพูน โยธานัน | ผอ.กองช่าง | ทองพูน โยธานัน |  |
| ๖. | นางสาวสุบังอร วาปีโกมล | หน้าสำนักปลัด | สุบังอร วาปีโกมล |  |
| ๗. | นางรัตติกาล เดวิโดว์สกี | นักวิเคราะห์นโยบายและแผน | รัตติกาล เดวิโดว์สกี |  |
| ๘. | นายชาญ ฮุยสุสดี | เลขานุการนายก | ชาญ ฮุยสุสดี |  |
| 9. | นางสาวเรียม เอี่ยมนอก | พยาบาลวิชาชีพชำนาญการ | เรียม เอี่ยมนอก |  |
| 10. | นางสาวณัชชา ทูลไธสง | ผู้อำนวยการกองการศึกษา | ณัชชา ทูลไธสง |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายเลา สุทธิรัตน์ | ส.อบตหมู่ ๔ | ลา |
| ๒. | นายปิยะ สวัสดิ์พรไพบูลย์  | ส.อบต.หมู่ ๑๔ | ลา |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

 1.๑ วันนี้ประชุมสภาสมัยสามัญสมัยที่ ๓ ครั้งที่ ๒ วันที่ ๑3 สิงหาคม ๒๕๖4 เมื่อวันที่ 2 สิงหาคม ๒๕๖4 ได้ประชุมเพื่อรับหลักการร่างข้อบัญญัติงบประมาณประจำปี ๒๕๖5 เรียบร้อยแล้ว และในวันนี้เป็นการประชุมเพื่อพิจารณาขั้นแปรญัตติและขั้นเห็นชอบร่างข้อบัญญัติงบประมาณรายจ่ายประจำปี ๒๕๖5

ระเบียบวาระที่ ๒ รับรองรายงานการประชุมครั้งที่ผ่านมา

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

ระเบียบวาระที่ ๓ เรื่องเสนอเพื่อพิจารณา

 ๓.๑ ร่างข้อบัญญัติงบประมาณรายจ่ายประจำปีงบประมาณ ๒๕๖5

 ขั้นแปรญัตติ

ประธานสภาฯ ตามที่คณะผู้บริหารได้เสนอร่างข้อบัญญัติงบประมาณรายจ่ายประจำปีงบประมาณ ๒๕๖5 ต่อประธานสภาองค์การบริหารส่วนตำบลประทาย และเข้าประชุมเมื่อวันจันทร์ที่ ๒ สิงหาคม ๒๕๖4 และได้กำหนดยื่นแปรญัตติระหว่างวันจันทร์ที่ 2 สิหาคม ๒๕๖4 ตั้งแต่เวลา ๑๔.๐๐ น.เป็นต้นไปจนถึงวันศุกร์ที่ 6 สิงหาคม ๒๕๖4 เวลา ๑๖.๓๐ น. ซึ่งในระหว่างวันดังกล่าวไม่มีผู้ยื่นแปรญัตติ ในวันจันทร์ที่ 9 สิงหาคม ๒๕๖4 คณะกรรมการแปรญัตติได้ยื่นเสนอรายงานการแปรญัตติต่อประธานสภาองค์การบริหารส่วนตำบลประทาย จึงได้นัดหมายการประชุมในวันนี้ เพื่อพิจารณาร่างข้อบัญญัติงบประมาณรายจ่ายประจำปีงบประมาณ ๒๕๖5 ในขั้นแปรญัตติซึ่งไม่มีผู้ยื่นแปรญัตติ ผมจึงขอพิจารณาในขั้นต่อไป

 ขั้นเห็นชอบ

ประธานสภาฯ จากร่างข้อบัญญัติงบประมาณรายจ่ายประจำปีงบประมาณ ๒๕๖5 ที่สภาองค์การบริหารส่วนตำบลประทายแห่งนี้ได้รับหลักการ และผ่านวาระการแปรญัตติ บัดนี้เป็นขั้นตอนขอความเห็นชอบต่อสภาองค์การบริหารส่วนตำบลประทายเพื่อจะได้เสนอต่อท่านนายอำเภอเพื่อพิจารณาอนุมัติร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖5 ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 ข้อ ๒๕ การพิจารณาให้ความเห็นชอบร่างงบประมาณรายจ่ายของสภาท้องถิ่นและการพิจารณาให้ความเห็นชอบหรืออนุมัติร่างงบประมาณรายจ่ายของผู้มีอำนาจให้ความเห็นชอบหรืออนุมัติให้เป็นไปตามที่กำหนดไว้ในกฎหมาย ระเบียบ ขององค์กรปกครองส่วนท้องถิ่นแต่ละรูปแบบ และตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ 7) พ.ศ. ๒๕๖2 มาตรา ๗๑ วรรคสาม เมื่อสภาองค์การบริหารส่วนตำบลและนายอำเภอให้ความเห็นชอบร่างข้อบัญญัติองค์การบริหารส่วนตำบลตามวรรคหนึ่งแล้ว ให้นายกองค์การบริหารส่วนตำบลลงชื่อและประกาศเป็นข้อบัญญัติองค์การบริหารส่วนตำบลต่อไป

 ลำดับนี้ผมขอมติที่ประชุมสภาองค์การบริหารส่วนตำบลประทายพิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖5

มติที่ประชุม ที่ประชุมมีมติเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖5 ดังนี้

 เห็นชอบ 18 เสียง

ไม่เห็นชอบ - เสียง

งดออกเสียง.....1...... เสียง (ประธานสภา)

 ๓.๒ ขอโอนงบประมาณตั้งจ่ายรายการใหม่

ประธานสภาฯ อาศัยอำนาจตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ การโอนและการแก้ไขงบประมาณ ข้อ ๒๗ การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น /การโอนตั้งจ่ายรายการใหม่มี ดังนี้ 1. โต๊ะหมู่บูชาเจ็ด จำนวน 1 ชุด งบประมาณ 8,500 บาท โอนจากแผนงานบริหารทั่วไป งบดำเนินงาน หมวดค่าตอบแทน ใช้สอยและวัสดุ ประเภทค่าใช้สอย ค่าใช้จ่ายตามโครงการอบรมให้ความรู้ด้านกฎหมายต่างๆ ตั้งไว้ 20,000 บาท ขอโอนครั้งนี้ 8,500 บาท คงเหลือหลังโอน 11,500 บาท 2. โต๊ะหมู่บูชาเก้า จำนวน 1 ชุด งบประมาณ 9,500 บาท โอนจากแผนงานบริหารทั่วไป งบดำเนินงาน หมวดค่าตอบแทน ใช้สอยและวัสดุ ประเภทค่าใช้สอย ค่าใช้จ่ายตามโครงการอบรมให้ความรู้ด้านกฎหมายต่างๆ ตั้งไว้ 20,000 บาท โอนไปแล้ว 8,500 บาท คงเหลือหลังโอน 11,500 บาท ขอโอนครั้งนี้ 9,500 บาท คงเหลือหลังโอน 2,000 บาท

ประธานสภาฯ ที่ประชุมสภาแห่งนี้แสดงความเห็นได้นะครับ ถ้าไม่มีขอมติที่ประชุมด้วยครับ

มติที่ประชุม มีมติอนุมัติให้โอนตั้งจ่ายรายการใหม่จำนวนสองรายการ คือ โต๊ะหมู่บูชาเจ็ด และโต๊ะหมู่บูชาเก้า

 เห็นชอบ 18 เสียง

ไม่เห็นชอบ - เสียง

งดออกเสียง.....1...... เสียง (ประธานสภา)

 3.3 ขอกันเงินเบิกเหลื่อมปี

ปลัด อบต. ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2537 หมวด 5 การกันเงิน ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นจะต้องจ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี / หากองค์กรปกครองส่วนท้องถิ่นยังมิได้ดำเนินการก่อหนี้ผูกพันตามเงื่อนไขในวรรคหนึ่ง ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยน หรือ เปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี / กรณีเมื่อสิ้นระยะเวลาการกันเงินและขยายเวลาเบิกจ่ายเงินแล้ว หากไม่ได้ดำเนินการหรือมีเงินเหลือจ่ายจากเงินดังกล่าว ให้เงินจำนวนนั้นตกเป็นเงินสะสม

 เนื่องจากงบประมาณรายจ่ายประจำปีงบประมาณ 2564 แผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง และแผนงานการศึกษา งบลงทุน ค่าที่ดินและสิ่งก่อสร้าง ยังไม่ก่อหนี้ผูกพันแต่มีความจำเป็นจะต้องจ่ายเงินนั้นต่อไปอีก จึงขอกันเงินต่อสภาท้องถิ่น จำนวน 8 โครงการดังนี้

 1. ก่อสร้างร่องระบายน้ำ คสล.พร้อมบ่อพัก หมู่ที่ 5 งบประมาณ 230,500 บาท

 2.ก่อสร้างร่องระบายน้ำ หมู่ที่ 16 (สามแยกคุ้มเสวยสุข) งบประมาณ 157,500 บาท

 3. ก่อสร้างอาคารอเนกประสงค์ศูนย์พัฒนาเด็กเล็กพร้อมห้องสุขา งบประมาณ 446,300 บาท

 4. ก่อสร้างถนน คสล.หมู่ที่ 11 (ทล.202 - ทล.2285) งบประมาณ 500,000 บาท

 5. ก่อสร้างถนน คสล.หมู่ที่ 6 (สายทาง 2285-สามแยกไปทุ่งหัวด้วน) งบประมาณ 28,000 บาท

 6. ก่อสร้างลาน คสล.เอนกประสงค์ ที่ทำการองค์การบริหารส่วนตำบลประทาย งบประมาณ 65,000 บาท

 7. จัดซื้อโต๊ะหมู่บูชา หมู่ 7 งบประมาณ 8,500 บาท

 8. จัดซื้อโต๊ะหมู่บูชา หมู่ 9 งบประมาณ 9,500 บาท

มติที่ประชุม มีมติอนุมัติให้กันเงิน เพื่อดำเนินโครงการที่ยังไม่ก่อหนี้ผูกพันตามที่เสนอขออนุมัติต่อสภาท้องถิ่นแต่มีความจำเป็นจะต้องจ่ายเงินนั้นต่อไปอีก ไม่เกินระยะเวลาหนึ่งปี

 เห็นชอบ 18 เสียง

ไม่เห็นชอบ - เสียง

งดออกเสียง.....1...... เสียง (ประธานสภา)

ระเบียบวาระที่ ๔ เรื่องอื่นๆ

ประธานสภา มีท่านใดจะแจ้งหรือหารือปัญหาความเดือดร้อนภายในหมู่บ้านหรือไม่ ถ้าไม่มีผมขอปิดประชุม

ปิดประชุมเวลา ๑๓.๐๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ทองใบ ศิริมนตรี กรรมการตรวจรายงานการประชุม

 (นายทองใบ ศิริมนตรี)

สมาชิกสภาองค์การบริหารส่วนตำบล หมู่ที่ ๑๒

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

 (นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙

 ลงชื่อ ธนาคม สียางนอก ผู้รับรองการประชุม

 (นายธนาคม สียางนอก)

 ประธานสภาองค์การบริหารส่วนตำบลประทาย